ai4bharat/Pralekha huggingface dataset:
આર્થિક બાબતો પર મંત્રીમંડળીય સમિતિ
મંત્રીમંડળે મેસર્સ સુવેન ફાર્માસ્યુટિકલ્સ લિમિટેડમાં રૂ.9589 કરોડ સુધીના વિદેશી રોકાણને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતો પરની મંત્રીમંડળીય સમિતિએ આજે સાયપ્રસની મેસર્સ બેરહ્યાન્ડા લિમિટેડ દ્વારા મેસર્સ સુવેન ફાર્માસ્યુટિકલ્સ લિમિટેડમાં રૂ.9589 કરોડ સુધીનાં વિદેશી રોકાણ માટેનાં એફડીઆઇનાં પ્રસ્તાવને મંજૂરી આપી હતી. સાયપ્રસની મેસર્સ બેરિઆન્ડા લિમિટેડ દ્વારા નેશનલ સ્ટોક એક્સચેન્જ ઑફ ઇન્ડિયા લિમિટેડ અને બોમ્બે સ્ટોક એક્સચેન્જ લિમિટેડમાં લિસ્ટેડ પબ્લિક લિમિટેડ લિમિટેડ મેસર્સ સુવેન ફાર્માસ્યુટિકલ્સ લિમિટેડના 76.1 ટકા ઇક્વિટી શેર ફરજિયાત ઓપન ઓફર મારફતે વર્તમાન પ્રમોટર શેરધારકો અને જાહેર શેરધારકો પાસેથી ટ્રાન્સફર કરીને હસ્તગત કરવા માટે આ મંજૂરી આપવામાં આવી છે. મેસર્સ સુવેન ફાર્માસ્યુટિકલ્સ લિમિટેડમાં કુલ વિદેશી રોકાણ 90.1 ટકા સુધી વધી શકે છે.
આ પ્રસ્તાવનું મૂલ્યાંકન સેબી, આરબીઆઈ, સીસીઆઈ અને અન્ય સંબંધિત એજન્સીઓ દ્વારા કરવામાં આવ્યું છે. આ મંજૂરી સંબંધિત વિભાગો, આરબીઆઈ અને સેબી દ્વારા દરખાસ્તની તપાસ કર્યા પછી આપવામાં આવી છે અને તે આ સંબંધમાં લાગુ પડતા તમામ નિયમો અને નિયમોની પૂર્તિને આધિન છે.
વિદેશી ઈન્વેસ્ટર કંપની મેસર્સ બેરહ્યાન્ડા લિમિટેડમાં સંપૂર્ણ રોકાણ એડવેન્ટ ફંડ્સ પાસે છે, જે વિવિધ લિમિટેડ પાર્ટનર્સ  પાસેથી રોકાણ એકત્ર કરે છે. એડવેન્ટ ફંડ્સનું સંચાલન એડવેન્ટ ઇન્ટરનેશનલ કોર્પોરેશન દ્વારા કરવામાં આવે છે, જે યુએસએમાં સમાવિષ્ટ એક એન્ટિટી છે. 1984માં સ્થપાયેલી એડવેન્ટ ઇન્ટરનેશનલ કોર્પોરેશને 42 દેશોમાં આશરે 75 અબજ ડોલરનું રોકાણ કર્યું છે. એડવેન્ટ ઇન્ડિયાએ ભારતમાં ૨૦૦૭થી રોકાણ શરૂ કર્યું હતું અને અત્યાર સુધીમાં તેણે હેલ્થકેર, ફાઇનાન્સિયલ સર્વિસીસ, ઇન્ડસ્ટ્રિયલ મેન્યુફેક્ચરિંગ, કન્ઝ્યુમર ગૂડ્સ અને આઇટી સર્વિસિસ સેક્ટરની ૨૦ ભારતીય કંપનીઓમાં આશરે રૂ. ૩૪000 કરોડનું રોકાણ કર્યું છે.
મંજૂર થયેલા રોકાણનો ઉદ્દેશ પ્લાન્ટ અને ઉપકરણમાં રોકાણ મારફતે નવી રોજગારીનું સર્જન કરવાનો, ભારતીય કંપનીની ક્ષમતા વધારવાનો છે. એડવેન્ટ ગ્રૂપ સાથે જોડાણથી મેસર્સ સુવેન ફાર્માસ્યુટિકલ્સ લિમિટેડને બિઝનેસ કામગીરીનું વિસ્તરણ કરીને મોટું પ્લેટફોર્મ પ્રદાન થવાની, ભારતીય કંપનીનાં પર્યાવરણ, સ્વાસ્થ્ય અને સુરક્ષાનાં ધોરણોમાં સુધારો થવાની અપેક્ષા છે અને તે વ્યવસ્થાપનમાં વૈશ્વિક સ્તરે શ્રેષ્ઠ પદ્ધતિઓ તેમજ વર્તમાન વ્યાવસાયિકોને તાલીમની ઉત્કૃષ્ટ તકો પ્રદાન કરશે.
સરકારે ફાર્માસ્યુટિકલ ક્ષેત્ર માટે રોકાણકારોને અનુકૂળ ફોરેન ડાયરેક્ટ ઇન્વેસ્ટમેન્ટ  નીતિ વ્યવસ્થા ઊભી કરી છે, જેનો ઉદ્દેશ ટેકનોલોજી, નવીનતા અને કૌશલ્ય સંવર્ધન મારફતે વૈશ્વિક સ્તરે શ્રેષ્ઠ પદ્ધતિઓ લાવવાનો છે, જેથી આર્થિક વૃદ્ધિ અને વિકાસને વેગ, સ્થાનિક ઉત્પાદકતા વધારવા, સ્પર્ધાત્મકતા વધારવા અને અન્ય લાભોની સાથે રોજગારીનું સર્જન કરવા માટે પૂરક મૂડી મળી શકે.
હાલની એફડીઆઇ નીતિ મુજબ ગ્રીનફિલ્ડ ફાર્માસ્યુટિકલ પ્રોજેક્ટ્સમાં ઓટોમેટિક રૂટ હેઠળ 100 ટકા વિદેશી રોકાણને મંજૂરી આપવામાં આવી છે. બ્રાઉનફિલ્ડ ફાર્માસ્યુટિકલ પ્રોજેક્ટ્સમાં ઓટોમેટિક રૂટ હેઠળ 74 ટકા સુધી એફડીઆઇને મંજૂરી આપવામાં આવી છે અને 74 ટકાથી વધારે રોકાણ માટે સરકારની મંજૂરી જરૂરી છે. છેલ્લાં પાંચ વર્ષ  દરમિયાન ફાર્માસ્યુટિકલ ક્ષેત્રમાં કુલ એફડીઆઇનો પ્રવાહ રૂ.43,713 કરોડ રહ્યો છે. ગત નાણાકીય વર્ષમાં આ ક્ષેત્રમાં 58 ટકા એફડીઆઈમાં નોંધપાત્ર વૃદ્ધિ જોવા મળી છે.
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
કેબિનેટે યુપીયુ સાથે કરાર કરીને નવી દિલ્હી, ભારતમાં યુનિવર્સલ પોસ્ટલ યુનિયન ના પ્રાદેશિક કાર્યાલયની સ્થાપનાને મંજૂરી આપી
માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નવી દિલ્હી, ભારતમાં યુનિવર્સલ પોસ્ટલ યુનિયન ની પ્રાદેશિક કાર્યાલયની સ્થાપના કરવા માટે મંજૂરી આપી છે જેથી આ પ્રદેશમાં યુપીયુના વિકાસ સહકાર અને તકનીકી સહાય પ્રવૃત્તિઓ UPU સાથે કરાર અંતર્ગત હાથ ધરવામાં આવે.
આ મંજૂરી ભારતને દક્ષિણ-દક્ષિણ અને ત્રિકોણીય સહયોગ પર ભાર મુકીને ટપાલ ક્ષેત્રમાં બહુપક્ષીય સંસ્થાઓમાં સક્રિય ભૂમિકા ભજવવા સક્ષમ બનાવે છે. UPUની પ્રાદેશિક ઓફિસ માટે ભારત ફિલ્ડ પ્રોજેક્ટ એક્સપર્ટ, સ્ટાફ અને ઓફિસ સેટઅપ કરશે. ક્ષમતા નિર્માણ અને તાલીમ, પોસ્ટલ સેવાઓની કાર્યક્ષમતા અને ગુણવત્તામાં સુધારો, પોસ્ટલ ટેક્નોલોજી, ઈ-કોમર્સ અને વેપાર પ્રમોશન વગેરે પરના પ્રોજેક્ટ્સ આ કાર્યાલય દ્વારા UPU સાથે સંકલન કરીને પ્રદેશ માટે તૈયાર અને અમલમાં મૂકવામાં આવશે.
આ પહેલ ભારતના રાજદ્વારી પદચિહ્નને વિસ્તારવામાં અને અન્ય દેશો સાથે ખાસ કરીને એશિયા-પેસિફિક ક્ષેત્રમાં સંબંધોને મજબૂત કરવામાં મદદ કરશે અને વૈશ્વિક પોસ્ટલ ફોરમમાં ભારતની હાજરીને વધારશે.
YP/GP/JD
(
વિદ્યુત મંત્રાલય
વીજ મંત્રાલય અંતર્ગત સીપીએસયુ એનએચપીસીએ વર્ષે 6.80 ટકાનાં વ્યાજદરે રૂ. 750 કરોડનું ભંડોળ ઊભું કર્યુ
એનએચપીસી લિમિટેડ એ આજે 10 વર્ષની લોનની મુદ્દત માટે વર્ષે 6.80 ટકાના અતિ સ્પર્ધાત્મક વ્યાજદરે બોન્ડ્સનાં પ્રાઇવેટ પ્લેસમેન્ટ દ્વારા રૂ. 750 કરોડ ઊભા કર્યા છે. કંપનીએ જણાવ્યું હતું કે, આ ઇશ્યૂની બેઝ સાઇઝ રૂ. 500 કરોડ છે, જેમાં ગ્રીન શૂ ઓપ્શન રૂ. 250 કરોડનો છે.
એમાં એવું પણ જણાવવામાં આવ્યું હતું કે, આ ઇશ્યૂને બજારમાં જબરદસ્ત પ્રતિસાદ મળ્યો હતો અને 3.87 ગણો છલકાઈ ગયો હતો એટલે કે કોવિડ-19 રોગચાળા વચ્ચે રૂ. 2899 કરોડનું સબસ્ક્રિપ્શન મળ્યું હતું. ચાલુ નાણાકીય વર્ષમાં વ્યાજનાં 6.80 ટકા દર સૌથી ઓછા છે અને અગાઉ AAA રેટિંગ ધરાવતા 10 વર્ષનાં બોન્ડના વ્યાજનાં દર 7.10 ટકાથી 30 બીપીએસ કે 0.30 ટકા ઓછા છે. એનએચપીસી સૌથી વધુ ધિરાણ વિશ્વસનિયતા ધરાવે છે અને અગ્રણી રેટિંગ એજન્સીઓએ AAA રેટિંગ આપ્યું છે.
GP/DS
(Visitor Counter : 115
મંત્રીમંડળ
ભારત અને મ્યાનમાર વચ્ચે આરોગ્ય સંશોધન ક્ષેત્રે સમજૂતીના કરારને કેબિનેટની મંજૂરી
પ્રધાનમંત્રી શ્રી નરેન્દ્ર મોદીના અધ્યક્ષસ્થાને મળેલી કેબિનેટની બેઠકમાં ઈન્ડીયન કાઉન્સિલ ઓફ મેડિકલ રિસર્ચ , ભારત અને ડિપાર્ટમેન્ટ ઓફ મેડિકલ રિસર્ચ , આરોગ્ય અને રમત મંત્રાલય, મ્યાનમાર વચ્ચે, નવી દિલ્હી ખાતે ફેબ્રુઆરી, 2020માં હસ્તાક્ષર કરાયેલા સમજૂતીના કરાર  નું મૂલ્યાંકન કરવામાં આવ્યુ હતું.
આ સમજૂતીના કરારનો ઉદ્દેશ આરોગ્ય ક્ષેત્રે પરસ્પરનાં સંશોધનના વિષયો બાબતે સંબંધોનું નિર્માણ કરવાનો છે. એના મહત્વના ઉદ્દેશો નીચે મુજબ છેઃ
 ચેપી રોગોની નાબૂદી .
 ઉભરતા અને વાયરલ ચેપ માટે નેટવર્ક પ્લેટફોર્મ વિકસાવવું.
 સંશોધન પધ્ધતિઓ, વ્યવસ્થાપન, ક્લિનિકલ ટ્રાયલ્સ, નીતિગત બાબતે વગેરે અંગે તાલિમ/ ક્ષમતા નિર્માણ.
 નિયમનલક્ષી વ્યવસ્થામાં સંવાદિતા.
વર્કશોપ્સ/ બેઠકો અને સંશોધન યોજનાઓ અંગેનો નિર્ણય જે તે સમયે ઉપલબ્ધ ભંડોળના આધારે નક્કી કરવામાં આવશે. પક્ષકારો એક જોઈન્ટ વર્કિંગ ગ્રુપ ની સ્થાપના કરશે, જેમાં દરેક સંસ્થામાં ડેલિગેટ્સનો સમાવેશ કરાશે. જોઈન્ટ વર્કિંગ ગ્રુપના સભ્યોની બેઠકો ભારત અને મ્યાનમારમાં વૈકલ્પિક રીતે યોજાશે. તેમના વિઝા એન્ટ્રી, નિવાસ, દૈનિક ભથ્થું, આરોગ્ય વીમો, સ્થાનિક પરિવહન ખર્ચ, મોકલનાર પક્ષ ભોગવશે, જ્યારે જોઈન્ટ વર્કિંગ ગ્રુપની બેઠકોનો સંસ્થાકિય ખર્ચ યજમાન પક્ષ ભોગવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 પર અપડેટ
કેન્દ્ર સરકાર અને રાજ્યો/કેન્દ્રશાસિત પ્રદેશોએ કોવિડ-19 રોગચાળાના નિવારણ, નિયંત્રણ અને વ્યવસ્થાપન માટે સંયુક્તપણે વિવિધ પ્રકારની કામગીરી હાથ ધરી છે. આ પગલાઓની ઉચ્ચ સ્તરે નિયમિતપણે સમીક્ષા થાય છે અને એના પર નજર રાખવામાં આવે છે.
આજે કેન્દ્રીય આરોગ્ય અને પરિવાર કલ્યાણ મંત્રાલય ડૉ. હર્ષવર્ધને વીડિયો કોન્ફરન્સ દ્વારા તમિલનાડુ, કર્ણાટક અને તેલંગાણાના આરોગ્ય મંત્રીઓ સાથે બેઠક યોજી હતી, જેમાં તેમણે કોવિડ-19ના સંબંધમાં તૈયારીના પ્રયાસો અને નિયંત્રણમાં લેવા માટેના પગલાની સમીક્ષા કરી હતી. ઉપરાંત તેમણે ઉમેર્યું હતું કે, અન્ય રાજ્યોમાંથી પરત ફરતાં પરપ્રાંતીય કામદારોને ક્વોરન્ટાઇન કરવાની પર્યાપ્ત વ્યવસ્થા સાથે વધારે નમૂના અને SARI / ILI કેસના ટેસ્ટિંગમાં વધારો કરવાની જરૂર છે.
આઇસીએમઆરએ PLACID પરીક્ષણ નામની બહુકેન્દ્રીય નૈદાનિક પરીક્ષણ પદ્ધતિ શરૂ કરી છે. PLACID એટલે ફેસ-2 ઓપન-લેબલ, રેન્ડમાઇઝ કન્ટ્રોલ્ડ ટ્રાયલ, જેનો આશય રોગની મધ્યમ સ્થિતિ સાથે સંકળાયેલી કોવિડ-19ની જટિલતાઓને મર્યાદિત રાખવા કોન્વલેસન્ટ પ્લાઝમાની સલામતી અને કાર્યદક્ષતાનું મૂલ્યાંકન કરવાનો છે. આ અભ્યાસને 29 એપ્રિલનાં રોજ કોવિડ-19 નેશનલ એથિક્સ કમિટી  પાસેથી મંજૂરી મળી છે. આઇસીએમઆરએ PLACID પરીક્ષણ માટે 21 સંસ્થાઓની પસંદગી કરી છે. એમાં મહારાષ્ટ્રમાં 5 હોસ્પિટલો, ગુજરાતમાં 4, રાજસ્થાન, તમિલનાડુ, મધ્યપ્રદેશ અને ઉત્તરપ્રદેશમાં 2-2 તથા પંજાબ, કર્ણાટક, તેલંગાણા અને ચંદીગઢમાં 1-1 હોસ્પિટલો સામેલ છે.
અત્યાર સુધી દેશનાં 216 જિલ્લાઓમાં કોઈ કેસ નોંધાયા નથી. 42 જિલ્લાઓમાં છેલ્લાં 28 દિવસમાં કોઈ નવો કેસ જોવા મળ્યો નથી, ત્યારે 29 જિલ્લાઓમાં છેલ્લાં 21 દિવસમાં નવો કેસ બહાર આવ્યો નથી. છેલ્લાં 14 દિવસમાં કુલ 36 જિલ્લાઓમાં અને છેલ્લાં 7 દિવસમાં 46 જિલ્લાઓમાં નવો કેસ આવ્યો નથી.
રાજ્યોએ આરોગ્ય મંત્રાલયે જાહેર કરેલી વધારાની માર્ગદર્શિકા મુજબ, વિદેશમાંથી પરત ફરેલા/કોન્ટેક્ટ્સ/શંકાસ્પદ કે પુષ્ટિ થયેલા કેસોના દર્દીઓને આઇસોલેટ કરવા હોટેલ, સર્વિસ એપાર્ટમેન્ટ, લોજ વગેરેમાં ક્વારેન્ટાઇન/સુવિધા ઊભી કરી છે. આ માર્ગદર્શિકાની વિગત નીચેની લિન્ક પરથી જોઈ શકાશેઃ
https://www.mohfw.gov.in/pdf/Additionalguidelinesforquarantineofreturneesfromabroadcontactsisolationofsuspectorconfirmedcaseinprivatefacilities.pdf
અત્યાર સુધી કુલ 16,540 લોકો સાજાં થયા છે. છેલ્લાં 24 કલાકમાં 1273 દર્દીઓ સાજાં થયા છે. એનાથી કુલ રિકવરી રેટ 29.36 ટકા થયો છે. આ રિકવરી રેટ સતત વધી રહ્યો છે, જેનો અર્થ એ છે કે, હોસ્પિટલમાં સારવાર લઈ રહેલા દર 3 દર્દીઓમાંથી 1 દર્દી સાજા થયા છે/થઈ રહ્યાં છે. અત્યાર સુધી પુષ્ટિ થયેલા કેસોની સંખ્યા 56,342 છે. ગઇકાલથી અત્યાર સુધીમાં ભારતમાં પુષ્ટિ થયેલા કોવિડ-19 કેસોની સંખ્યામાં 3390નો વધારો થયો છે. આ નોંધવું જોઈએ કે, સરેરાશ 3.2 ટકા દર્દીઓ ઓક્સિજન સપોર્ટ પર છે, 4.7 ટકા દર્દીઓ આઇસીયુમાં છે અને 1.1 ટકા દર્દીઓ વેન્ટિલેટર સપોર્ટ પર છે.
કોવિડ-19 સાથે સંબંધિત ટેકનિકલ જાણકારી, માર્ગદર્શિકાઓ અને એડવાઇઝરીઓ પર તમામ અધિકૃત અને અદ્યતન માહિતી મેળવવા માટે કૃપા કરીને નિયમિત રીતે આ વેબસાઇટની મુલાકાત લોઃ https://www.mohfw.gov.in/ અને @MoHFW_INDIA .
કોવિડ-19 સાથે સંબંધિત ટેકનિકલ પૂછપરછ માટે તમે technicalquery.covid19[at]gov[dot]in અને અન્ય પ્રશ્રો માટે ncov2019[at]gov[dot]in અને @CovidIndiaSeva પર લખીને મોકલી શકો છો.
કોવિડ-19 સાથે કોઈ પણ પ્રશ્ર હોય તો કૃપા કરીને આરોગ્ય અને પરિવાર કલ્યાણ મંત્રાલયની હેલ્પલાઇન નંબર પર કોલ કરોઃ +91-11-23978046 અથવા 1075 . કોવિડ-19 પર રાજ્યો/કેન્દ્રશાસિત પ્રદેશોના હેલ્પલાઇન નંબરોની યાદી અહીં ઉપલબ્ધ છેઃ https://www.mohfw.gov.in/pdf/coronvavirushelplinenumber.pdf .
(
મંત્રીમંડળ
મંત્રીમંડળે ‘એનઆરઆઈ લગ્ન નોંધણીનાં વિધેયક, 2019’ને પ્રસ્તુત કરવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે એનઆરઆઈ  લગ્ન નોંધણી વિધેયક, 2019ને પ્રસ્તુત કરવા માટે મંજૂરી આપી દીધી છે. એનો ઉદ્દેશ વધારે જવાબદારી સુનિશ્ચિત કરવાની સાથે-સાથે ભારતીય નાગરિકો, ખાસ કરીને એનઆરઆઈ પતિઓ દ્વારા પોતાની પત્નીઓનું શોષણ કરવાનાં કિસ્સામાં મહિલાઓને વધારે સંરક્ષણ પ્રદાન કરવાનો છે.
વિગતઃ
આ ખરડામાં કાયદાકીય રૂપરેખામાં સંશોધનની જોગવાઈ કરવામાં આવી છે, જેથી તેનાથી દોષિત એનઆરઆઈ જીવનસાથીઓ પર નિયંત્રણ કરી શકાય અને વધારે જવાબદારી સુનિશ્ચિત થઈ શકે તેમજ એનઆરઆઈ સાથે લગ્ન કરનાર ભારતીય નાગરિકોને શોષણ કે દમન સામે રક્ષણ મળી શકે.
ખરડો પસાર થતા બિનનિવાસી ભારતીયો દ્વારા થનારા લગ્નોની નોંધણી ભારત અથવા વિદેશ સ્થિત ભારતીય મિશનો અને પોસ્ટમાં કરાવવી પડશે તથા આ માટે નીચેના કાયદાઓમાં જરૂરી ફેરફારો કરવા પડશેઃ
1. પાસપોર્ટ કાયદો, 1967માં
2. કલમ 86એને સામેલ કરીને ફોજદારી કે દંડ પ્રક્રિયા સંહિતા, 1973માં
વ્યાપક અસર:
ભારતમાં અદાલતી કામગીરી માટે ન્યાયિક સમન્સ ઇશ્યૂ કરવાની એક મુખ્ય સમસ્યા છે, જે માટે આ ખરાડામાં જરૂરી જોગવાઈ કરવામાં આવસે. આ માટે ફોજદારી કે દંડ પ્રક્રિયા સંહિતા, 1973માં સંશોધન કરવામાં આવશે. એટલે આ ખરડાનાં પરિણામ સ્વરૂપે બિનનિવાસી ભારતીયો સાથે લગ્ન કરનાર ભારતીય નાગરિકોને પ્રમાણમાં વધારે રક્ષણ મળશે. સાથે-સાથે આ ખરડો પોતાનાં જીવનસાથીનું શોષણ કે દમન કરતાં બિનનિવાસી ભારતીયોનાં વર્તનને નિયંત્રણમાં લાવશે. આ ખરાડાથી સમગ્ર વિશ્વમાં બિનનિવાસી ભારતીયો સાથે લગ્ન કરી ચૂકેલી ભારતીય મહિલાઓને પણ લાભ થશે.
RP
(Visitor Counter : 135
પ્રધાનમંત્રીનું કાર્યાલય
પ્રધાનમંત્રીએ આજે સ્વ. શ્રીમતી સુષ્મા સ્વરાજને તેમની પ્રથમ પુણ્યતિથિએ યાદ કર્યા
પ્રધાનમંત્રી શ્રી નરેન્દ્ર મોદીએ આજે પૂર્વ વિદેશ મંત્રી સ્વ. શ્રીમતી સુષ્મા સ્વરાજને તેમની પ્રથમ પુણ્યતિથિ નિમિત્તે યાદ કર્યા.
પ્રધાનમંત્રીએ કહ્યું કે, “સુષ્માજીને તેમની પ્રથમ પુણ્ય તિથિ પર યાદ કરી રહ્યા છીએ. તેમના અકાળ અને કમનસીબ અવસાનથી ઘણા લોકો દુ:ખી થઈ ગયા. તેમણે નિ:સ્વાર્થ ભાવે ભારતની સેવા કરી હતી અને તેઓ વૈશ્વિક ફલક પર ભારત માટે સ્પષ્ટ વક્તા હતા.”
Remembering Sushma Ji on her first Punya Tithi. Her untimely and unfortunate demise left many saddened. She served India selflessly and was an articulate voice for India at the world stage.
Here is what I had spoken at a prayer meet in her memory. https://t.co/nHIXCw469P
— Narendra Modi  August 6, 2020
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ વિશ્વ વન્યજીવ દિવસ નિમિત્તે વન્યજીવોના સંરક્ષણ માટે કાર્ય કરી રહેલા તમામ લોકોનો આભાર વ્યક્ત કર્યો
પ્રધાનમંત્રી શ્રી નરેન્દ્ર મોદીએ વન્યજીવ દિવસ નિમિત્તે વન્યજીવોના સંરક્ષણ માટે કાર્ય કરી રહેલા તમામ લોકોનો આભાર વ્યક્ત કર્યો
એક ટ્વિટમાં પ્રધાનમંત્રીએ કહ્યું કે, “#WorldWildlifeDay પર હું વન્યજીવોના સંરક્ષણ માટે કાર્ય કરી રહેલા તમામ લોકોનો આભાર વ્યક્ત કરું છું. સિંહો, વાઘ કે ચિત્તો હોય ભારતમાં વિવિધ પ્રાણીઓની વસ્તીમાં સતત વધારો થઇ રહ્યો છે. આપણે આપણા જંગલોની સુરક્ષા અને પ્રાણીઓ માટે સલામત રહેઠાણો સુનિશ્ચિત કરવા શક્ય તમામ પ્રયત્નો કરવા જોઈએ."
On #WorldWildlifeDay, I salute all those working towards wildlife protection. Be it lions, tigers and leopards, India is seeing a steady rise in the population of various animals. We should do everything possible to ensure protection of our forests and safe habitats for animals.
— Narendra Modi  March 3, 2021
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
કુલ સાજા થયેલાની સંખ્યા 7.2 લાખ કરતા વધુ થઇ
દર્દીઓ સાજા થવાનો રાષ્ટ્રીય દર વધીને 62.72% થયો
કોવિડના કારણે મૃત્યુદર વધુ ઘટીને 2.43% નોંધાયો
છેલ્લા 24 કલાકમાં 24,491 દર્દીઓ કોવિડ-19ની બીમારીમાંથી સાજા થઇ ગયા છે. આ કારણે દેશમાં અત્યાર સુધીમાં કોવિડ-19માંથી સાજા થયેલા કુલ દર્દીઓની સંખ્યા વધીને 7,24,577 સુધી પહોંચી ગઇ છે. દર્દીઓનો સાજા થવાનો રાષ્ટ્રીય સરેરાશ દર વધીને 62.72% થઇ ગયો છે. સમગ્ર દુનિયામાં સૌથી ઓછો મૃત્યુદર ધરાવતા દેશોમાં ભારતની ગણના થાય છે.
હાલમાં ભારતમાં કોવિડના કારણે મૃત્યુદર વધુ ધટીને 2.43% નોંધાયો છે અને તેમાં એકધારો ઘટાડો નોંધાઇ રહ્યો છે. હાલમાં સાજા થયેલા લોકો અને સક્રિય દર્દીઓ વચ્ચેનો તફાવત સતત વધી રહ્યો છે અને હાલમાં તે 3,22,048 થઇ ગયો છે. વર્તમાન સ્થિતિ અનુસાર, દેશમાં અત્યારે સક્રિય કેસોની સંખ્યા 4,02,529 છે અને તમામ દર્દીઓને તબીબી દેખરેખ હેઠળ રાખવામાં આવ્યા છે.
છેલ્લા 24 કલાકમાં દેશમાં કુલ 3,33,395 સેમ્પલનું કોવિડ માટે પરીક્ષણ કરવામાં આવ્યું છે. આજદિન સુધીમાં દેશમાં કુલ 1,43,81,303 સેમ્પલનું પરીક્ષણ કરવામાં આવ્યું છે. હાલમાં દેશમાં કોવિડના પરીક્ષણની લેબોરેટરીની સંખ્યામાં સતત વધારો કરવામાં આવી રહ્યો છે અને દેશમાં પરીક્ષણની લેબોરેટરીની સંખ્યા વધીને 1274 થઇ ગઇ છે.
DS/BT
(
પ્રધાનમંત્રીનું કાર્યાલય
પ્રધાનમંત્રીએ હરિયાણાના લોકોને રાજ્યના સ્થાપના દિન નિમિત્તે શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ હરિયાણાના લોકોને રાજ્યના સ્થાપના દિન નિમિત્તે શુભેચ્છા પાઠવી છે.
પ્રધાનમંત્રીએ કહ્યું કે, 'ભારતીય ઇતિહાસમાં મહત્વનું સ્થાન ધરાવતા હરિયાણાના તમામ રહેવાસીઓને રાજ્યના સ્થાપના દિવસ નિમિત્તે હાર્દિક શુભકામનાઓ. સમૃદ્ધિ અને પ્રગતિનું પ્રતીક એવું આ રાજ્ય પ્રગતિના નવા કીર્તિમાન સ્થાપિત કરતું રહે તેવી શુભેચ્છા."
SD/GP/BT
(
ગ્રામીણ વિકાસ મંત્રાલય
JALDOOT એપનું રાષ્ટ્રીય લોન્ચ
કેન્દ્રીય ગ્રામીણ વિકાસ અને પંચાયતી મંત્રી શ્રી ગિરિરાજ સિંહ આવતીકાલે એપ લોન્ચ કરશે
ગ્રામીણ વિકાસ મંત્રાલયે ગામડામાં પસંદ કરેલા કૂવાના પાણીના સ્તરને કેપ્ચર કરવા માટે સમગ્ર દેશમાં ઉપયોગમાં લેવા માટે "જલદૂત એપ્લિકેશન" વિકસાવી છે
ગ્રામીણ વિકાસ મંત્રાલયે "જલદૂત એપ્લિકેશન" વિકસાવી છે જેનો ઉપયોગ ગામમાં પસંદ કરેલા કુવાના પાણીના સ્તરને મેળવવા માટે સમગ્ર દેશમાં કરવામાં આવશે. કેન્દ્રીય ગ્રામીણ વિકાસ અને પંચાયતી રાજ મંત્રી, શ્રી ગિરિરાજ સિંહ આવતીકાલે નવી દિલ્હીમાં એક કાર્યક્રમમાં "JALDOOT એપ" લોન્ચ કરશે.
જલદૂત એપ ગ્રામ રોજગાર સહાયક ને વર્ષમાં બે વાર  પસંદ કરેલા કુવાના પાણીના સ્તરને માપવા માટે સક્ષમ બનાવશે. દરેક ગામમાં, પર્યાપ્ત સંખ્યામાં માપન સ્થાનો  પસંદ કરવાના રહેશે. તેઓ ગામમાં ભૂગર્ભ જળ સ્તરના પ્રતિનિધિ હશે.
આ એપ પંચાયતોને મજબૂત ડેટા સાથે સુવિધા આપશે, જેનો ઉપયોગ કામોના વધુ સારા આયોજન માટે થઈ શકશે. ગ્રામ પંચાયત વિકાસ યોજના  અને મહાત્મા ગાંધી નરેગા આયોજન કવાયતના ભાગરૂપે ભૂગર્ભ જળ ડેટાનો ઉપયોગ કરી શકાય છે. વધુમાં, ડેટાનો ઉપયોગ વિવિધ પ્રકારના સંશોધન અને અન્ય હેતુઓ માટે પણ થઈ શકે છે.
દેશે વોટરશેડ ડેવલપમેન્ટ, ફોરેસ્ટેશન, વોટર બોડી ડેવલપમેન્ટ અને રિનોવેશન, રેઈન વોટર હાર્વેસ્ટિંગ વગેરે દ્વારા ગ્રામીણ અને શહેરી બંને વિસ્તારોમાં જળ વ્યવસ્થાપનમાં સુધારો કરવા માટે ઘણાં પગલાં લીધાં છે. જો કે, ભૂગર્ભ જળનો ઉપાડ, તેમજ સપાટી પરના જળ સ્ત્રોતોનો ઉપયોગ દેશના ઘણા ભાગોમાં નિર્ણાયક સ્તરે પહોંચી ગયો છે, જેના પરિણામે પાણીના સ્તરમાં નોંધપાત્ર ઘટાડો થયો છે જેના કારણે ખેડૂતો સહિત સમુદાયને તકલીફ થાય છે. તેથી સમગ્ર દેશમાં પાણીના સ્તરનું માપન અને અવલોકન જરૂરી બની ગયું છે.
આવતીકાલે જલદૂત એપ લોંચ ફંક્શનમાં અન્ય ઉપસ્થિતોમાં કેન્દ્રીય ગ્રામીણ વિકાસ અને સ્ટીલ રાજ્ય મંત્રી શ્રી ફગ્ગન સિંહ કુલસ્તે, કેન્દ્રીય ગ્રામીણ વિકાસ, ગ્રાહક બાબતો, ખાદ્ય અને જાહેર વિતરણ રાજ્ય મંત્રી, સાધ્વી નિરંજન જ્યોતિ અને કેન્દ્રીય પંચાયતી રાજ રાજ્ય મંત્રી, શ્રી કપિલ મોરેશ્વર પાટીલ, ગ્રામીણ વિકાસ વિભાગના સચિવ શ્રી નાગેન્દ્ર નાથ સિંહા; સચિવ, જમીન સંસાધન વિભાગ, શ્રી અજય તિર્કી; પંચાયતી રાજ મંત્રાલયના સચિવ શ્રી સુનિલ કુમાર અને મંત્રાલયના વરિષ્ઠ અધિકારીઓનો સમાવેશ થશે. તમામ રાજ્યો/કેન્દ્રશાસિત પ્રદેશોના પ્રતિનિધિઓ વીડિયો-કોન્ફરન્સિંગ દ્વારા કાર્યક્રમમાં જોડાશે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 232
માહિતી અને પ્રસારણ મંત્રાલય
“યોગાભ્યાસ નવા ભારતનો મંત્ર છે”: પ્રકાશ જાવડેકર
માહિતી અને પ્રસારણ મંત્રાલયે આંતરરાષ્ટ્રીય યોગ દિવસ મીડિયા સન્માન નું આયોજન કર્યું
સન્માન આંતરરાષ્ટ્રીય યોગ દિવસની ઉજવણી માટે આપવામાં આવશે
કેન્દ્રીય માહિતી અને પ્રસારણ મંત્રી શ્રી પ્રકાશ જાવડેકરે કહ્યું છે કે, યોગનો અભ્યાસ અને પ્રચાર “સ્વસ્થ અને તંદુરસ્ત જીવન, સુખાકારી અને રોગનાં નિવારણ” તરફ દોરી જાય છે. યોગ દુનિયાને ભારતે આપેલી વિવિધ ભેટોમાંની એક ભેટ છે અને પ્રધાનમંત્રી શ્રી નરેન્દ્ર મોદીનાં નેતૃત્વમાં નવા ભારતનો મંત્ર બની ગયો છે. યોગને સંયુક્ત રાષ્ટ્ર દ્વારા આંતરરાષ્ટ્રીય સ્તરે માન્યતા આપવામાં આવી છે અને હવે દર વર્ષે 21 જૂનનાં રોજ આશરે દુનિયાનાં 200 દેશો એનો અભ્યાસ કરે છે.
ભારત અને વિદેશમાં યોગની પહોંચ વધારવા મીડિયાની સકારાત્મક ભૂમિકા અને જવાબદારીને બિરદાવતા મંત્રીએ જણાવ્યું હતું કે, માહિતી અને પ્રસારણ મંત્રાલયે યોગનાં સંદેશને ફેલાવવા મીડિયાનાં યોગદાનને બિરદાવવા ચાલુ વર્ષથી પ્રથમ આંતરરાષ્ટ્રીય યોગ દિવસ મીડિયા સન્માન નું આયોજન કર્યું છે. મીડિયા ગૃહોને આ સન્માન નીચે મુજબની શ્રેણીઓ હેઠળ એનાયત થશેઃ
- આંતરરાષ્ટ્રીય યોગ દિવસ મીડિયા સન્માન  પ્રિન્ટ મીડિયા, ઇલેક્ટ્રોનિક અને માં સંકળાયેલા મીડિયા ગૃહોને એનાયત થશે.
- ત્રણ  શ્રેણીઓ હેઠળ તેત્રીસ  સન્માન એનાયત થશે.
- 11 સન્માન 22 ભારતીય અને અંગ્રેજી ભાષાની શ્રેણી હેઠળ ‘બેસ્ટ મીડિયા કવરેજ ઑફ યોગા ઇન ન્યૂઝપેપર્સ’ એનાયત થશે.
- 11 સન્માન 22 ભારતીય અને અંગ્રેજી ભાષાની શ્રેણી હેઠળ ‘બેસ્ટ મીડિયા કવરેજ ઑફ યોગ ઇન ટેલીવિઝન’ એનાયત થશે.
- 11 સન્માન 22 ભારતીય અને અંગ્રેજી ભાષાની શ્રેણી હેઠળ ‘બેસ્ટ મીડિયા કવરેજ ઑફ યોગ ઇન રેડિયો’ એનાયત થશે.
- સન્માનમાં સ્પેશ્યિલ મેડલ/તકતી/ટ્રોફી અને પ્રશસ્તિપત્ર સામેલ હશે.
- એવાયડીએમએસ માટે કવરેજનો ગાળો 10 જૂનથી 25 જૂન, 2019નો રહેશે.
- યોગને લોકપ્રિય બનાવવા માટે મીડિયાનાં યોગદાનનું મૂલ્યાંકન 6 નિર્ણાયકો કરશે.
- સન્માનોની જાહેરાત થશે અને આંતરરાષ્ટ્રીય યોગ દિવસ મીડિયા સન્માન  સમારંભની અનુકૂળ તારીખ પાછળથી નક્કી કરવામાં આવશે. એવોર્ડ સમારંભ લગભગ જુલાઈ, 2019માં યોજાશે.
મંત્રીશ્રીની વાતચીત દરમિયાન માહિતી અને પ્રસારણ મંત્રાલયના સચિવ શ્રી અમિત ખરે અને વરિષ્ઠ અધિકારીઓ પણ ઉપસ્થિત હતા.
(
મંત્રીમંડળ
કેન્દ્રીય મંત્રીમંડળે સફાઈ કર્મચારીઓ માટેના રાષ્ટ્રીય આયોગનો કાર્યકાળ ત્રણ વર્ષ માટે લંબાવવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે નેશનલ કમિશન ફોર સફાઈ કર્મચારી નો કાર્યકાળ 31.3.2022 થી વધુ ત્રણ વર્ષ માટે લંબાવવાની મંજૂરી આપી છે.
ત્રણ વર્ષ માટે એક્સ્ટેંશનનો કુલ નિહિતાર્થ અંદાજે રૂ. 43.68 કરોડ થશે.
અસર :
NCSKનો કાર્યકાળ 31.3.2022 પછી વધુ 3 વર્ષ માટે લંબાવાશે તેનાથી દેશમાં મુખ્ય લાભાર્થીઓ સફાઈ કર્મચારીઓ હશે અને મેન્યુઅલ સફાઈ કામદારોને ઓળખવામાં આવશે. 31.12.2021 મુજબના MS એક્ટ સર્વે હેઠળ ઓળખવામાં આવેલા મેન્યુઅલ સફાઈ કામદારોની સંખ્યા 58098 છે.
વિગતો:
NCSKની સ્થાપના વર્ષ 1993માં NCSK એક્ટ 1993ની જોગવાઈઓ અનુસાર શરૂઆતમાં 31.3.1997 સુધીના સમયગાળા માટે કરવામાં આવી હતી. બાદમાં કાયદાની માન્યતા શરૂઆતમાં 31.3.2002 સુધી અને ત્યારબાદ 29.2.2004 સુધી લંબાવવામાં આવી હતી. NCSK એક્ટ 29.2.2004થી પ્રભાવી થવાનું બંધ થઈ ગયું. તે પછી NCSKનો કાર્યકાળ સમયાંતરે ઠરાવો દ્વારા બિન-વૈધાનિક સંસ્થા તરીકે લંબાવવામાં આવ્યો છે. વર્તમાન પંચનો કાર્યકાળ 31.3.2022 સુધીનો છે.
પૃષ્ઠભૂમિ:
NCSK સફાઈ કર્મચારીઓના કલ્યાણ માટેના વિશિષ્ટ કાર્યક્રમો, સફાઈ કર્મચારીઓ માટેના હાલના કલ્યાણ કાર્યક્રમોનો અભ્યાસ અને મૂલ્યાંકન કરવા, ચોક્કસ ફરિયાદોના કેસોની તપાસ વગેરે અંગે સરકારને તેની ભલામણો આપી રહી છે. આ ઉપરાંત મેન્યુઅલ સફાઈ કામદારો તરીકે રોજગાર પર પ્રતિબંધની જોગવાઈઓઅને તેમના પુનર્વસન અધિનિયમ, 2013 અનુસાર , NCSKને અધિનિયમના અમલીકરણ પર દેખરેખ રાખવા, કેન્દ્ર અને રાજ્ય સરકારોને તેના અસરકારક અમલીકરણ માટે ટેન્ડર સલાહ અને અધિનિયમની જોગવાઈઓના ઉલ્લંઘન/બીનઅમલીકરણ અંગેની ફરિયાદોની તપાસ કરવાનું કામ સોંપવામાં આવ્યું છે. સરકારે સફાઈ કર્મચારીઓના ઉત્કર્ષ માટે ઘણા પગલાં લીધા હોવા છતાં, સામાજિક-આર્થિક અને શૈક્ષણિક રીતે તેઓની વંચિતતા હજુ દૂર થઈ શકી નથી. જોકે મેન્યુઅલ સ્કેવેન્જિંગ લગભગ નાબૂદ થઈ ગયું છે, છૂટાછવાયા કિસ્સાઓ જોવા મળે છે. ગટર/સેપ્ટિક ટાંકીઓની જોખમી સફાઈ એ સરકાર માટે સર્વોચ્ચ પ્રાથમિકતાનો વિસ્તાર છે. આથી, સરકારને લાગે છે કે સફાઈ કર્મચારીઓના કલ્યાણ માટે અને દેશમાં ગટર/સેપ્ટિક ટાંકીઓની સફાઈના સંપૂર્ણ યાંત્રિકીકરણ અને મેન્યુઅલ સફાઈ કામદારોના પુનર્વસનના લક્ષ્યને હાંસલ કરવા માટે સરકારના વિવિધ હસ્તક્ષેપો અને પહેલ પર સતત દેખરેખ રાખવાની જરૂર છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પર્યાવરણ અને વન મંત્રાલય
ભારતમાં વાઘની ગણતરીએ વિશ્વના સૌથી મોટા કેમેરા ટ્રેપ વન્યજીવ સર્વેક્ષણ હોવાનો નવો ગિનીઝ વર્લ્ડ રેકોર્ડ બનાવ્યો
કેન્દ્રીય પર્યાવરણ મંત્રીએ એને એક મહાન ક્ષણ અને 'આત્મનિર્ભર ભારત'નું શ્રેષ્ઠ ઉદાહરણ ગણાવ્યું
દેશ માટે અખિલ ભારતીય વાઘ આકલન 2018ની ચોથી એડિશને દુનિયાનું સૌથી મોટું કેમેરા ટ્રેપ વન્યજીવ સર્વેક્ષણ હોવા બદલ ગિનીઝ વર્લ્ડ રેકોર્ડ કર્યો છે, જેના પરિણામ, પ્રધાનમંત્રી શ્રી નરેન્દ્ર મોદીએ ગયા વર્ષે આંતરરાષ્ટ્રીય વાઘ દિવસ પર જાહેર કર્યા હતા.
આ સફળતાને એક મહાન ક્ષણ જણાવતા કેન્દ્રીય પર્યાવરણ મંત્રી શ્રી પ્રકાશ જાવડેકરે પોતાની ટ્વીટમાં કહ્યું છે કે, આ આત્મનિર્ભર ભારતનું જીવંત ઉદાહરણ છે, જેને પ્રધાનમંત્રીના શબ્દોમાં સંકલ્પથી સિદ્ધિના માધ્યમ થકી પ્રાપ્ત કરવામાં આવ્યું છે.
પર્યાવરણ મંત્રીએ ઉમેર્યું હતું કે, પ્રધાનમંત્રી શ્રી નરેન્દ્ર મોદીના નેતૃત્વમાં ભારતે પોતાના લક્ષ્યાંકથી ચાર વર્ષ અગાઉ વાઘોની સંખ્યા બેગણી કરવાનો સંકલ્પ પૂરો કરી લીધો છે. લેટેસ્ટ ગણતરી અનુસાર, દેશમાં વાઘની અંદાજિત સંખ્યા 2,967 છે. આ સંખ્યા સાથે ભારતમાં વિશ્વના કુલ 75 ટકા વાઘ ભારતમાં રહે છે અને ભારતે વર્ષ 2010માં સેન્ટ પીટર્સબર્ગમાં વાઘોની સંખ્યા વર્ષ 2022 સુધી બમણી કરવાનો લક્ષ્યાંક નિર્ધારિત કર્યો હતો, જેને બે વર્ષ અગાઉ જ હાંસલ કરી લીધો છે.
ગિનીઝ વર્લ્ડ રેકોર્ડની વેબસાઇટના પ્રશસ્તિપત્રમાં લખવામાં આવ્યું છે કે, "2018-19 માટે થયેલા સર્વેક્ષણની ચોથી એડિશન – સંસાધન અને ડેટા બંનેની દ્રષ્ટિએ અત્યાર સુધીની સૌથી વ્યાપક રહી છે. કેમેરા ટ્રેપ ને 141 વિવિધ સ્થળોમાં 26,838 સ્થાનો પર રાખવામાં આવ્યાં હતાં તથા 1,21,337 ચોરસ કિલોમીટર ના પ્રભાવક ક્ષેત્રનું સર્વેક્ષણ કરવામાં આવ્યું. કુલ મળીને કેમેરા ટ્રેપથી વન્ય જીવોની 3,48,58,623 ઇમેજ લેવામાં આવી . આ તસવીરોના માધ્યમથી 2,461 વાઘ ની ઓળખ સ્ટ્રાઇપ-પેટર્ન-રેકગ્નાઇઝ સોફ્ટવેરનો ઉપયોગ કરીને કરવામાં આવી છે.
અભૂતપૂર્વ રીતે કેમેરા ટ્રેપનો ઉપયોગ કરવાની સાથે-સાથે 2018 “સ્ટેટ્સ ઓફ ટાઇગર્સ ઇન ઇન્ડિયા”નું મૂલ્યાંકન વ્યાપક ફૂટ સર્વેક્ષણના માધ્યમથી પણ કરવામાં આવ્યું, જેમાં 522,996 કિલોમીટર ની સફર કરવામાં આવી તેમજ વનસ્પતિ અને ખાદ્ય ગોબરયુક્ત 317,958 નિવાસસ્થાનોને સામેલ કરવામાં આવ્યાં. એ અનુમાન લગાવવામાં આવ્યું કે, અભ્યાસ કરવામાં આવેલા જંગલનું કુલ ક્ષેત્રફળ 381,200 ચોરસ કિમી  હતું અને આંકડાઓનો સંગ્રહ અને સમીક્ષા કરવામાં કુલ 620,795 શ્રમદિવસ લાગ્યા હતા."
રાષ્ટ્રીય વાઘ સંરક્ષણ સત્તામંડળ દ્વારા અખિલ ભારતીય વાઘ આકલનને ભારતીય વન્યજીવ સંસ્થા દ્વારા ટેકનિકલ સપોર્ટ આપીને ચલાવવામાં આવે છે તથા રાજ્યના વન વિભાગો અને ભાગીદારો દ્વારા એનો અમલ થાય છે. વર્ષ 2018ના લેટેસ્ટ પરિણામોથી જાણકારી મળી છે કે, ભારતમાં વાઘોની અંદાજિત સંખ્યા કુલ 2,967 છે, જેમાં 2,461 વાઘને વ્યક્તિગત રીતે કેપ્ચર કરવામાં આવ્યાં છે, જે વાઘની સંખ્યાનો 83 ટકા ભાગ છે અને સર્વેક્ષણની વ્યાપકતાની પ્રકૃતિને રેખાંકિત કરે છે.
આખા વિશ્વમાં પ્રોજેક્ટ ટાઇગર જેવો પ્રજાતિલક્ષી કેન્દ્રિત કાર્યક્રમ જેવો અન્ય કોઈ કાર્યક્રમ ભાગ્યે જ કોઈ છે, જેની શરૂઆત 9 વાઘ અભિયારણ્યની સાથે થઈ હતી. હાલ 50 વાઘ અભિયારણ્યમાં આ કાર્યક્રમ ચાલુ છે. વાઘ સંરક્ષણમાં ભારતે પોતાના નેતૃત્વની ભૂમિકા મજબૂતી સાથે સ્થાપિત કરી છે, જેની બેંચમાર્કિંગની વ્યવસ્થાને દુનિયાભરમાં ગોલ્ડ સ્ટાન્ડર્ડ સ્વરૂપે જોવામાં આવે છે.
DS/BT
(
રસાયણ અને ખાતર મંત્રાલય
એમ્ફોટેરિસિન-બીની વધારાની 30100 બોટલો તમામ રાજ્યો / કેન્દ્રશાસિત પ્રદેશો અને કેન્દ્રિય સંસ્થાઓને ફાળવવામાં આવી - શ્રી ડી.વી. સદાનંદ ગૌડા
કેન્દ્રીય રસાયણ અને ખાતર મંત્રી શ્રી ડી.વી. સદાનંદ ગૌડાએ જાહેરાત કરી હતી કે આજે  તમામ રાજ્યો / કેન્દ્રશાસિત પ્રદેશો અને કેન્દ્રીય સંસ્થાઓને એમ્ફોટેરિસિન-બીની વધારાની 30100 બોટલો ફાળવવામાં આવી છે.
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ શ્રી મનોજ દાસના નિધન અંગે દુઃખ વ્યક્ત કર્યુ
પ્રધાનમંત્રી શ્રી નરેન્દ્ર મોદીએ જાણીતા શિક્ષણવિદ્દ, લોકપ્રિય કોલમિસ્ટ અને બહુપ્રતિભાશાળી લેખક શ્રી મનોજ દાસના નિધન અંગે દુઃખ વ્યક્ત કર્યુ હતું.
શ્રી મોદીએ એક ટ્વીટમાં કહ્યું, “શ્રી મનોજ દાસે એક પ્રસિદ્ધ શિક્ષણવિદ્દ, લોકપ્રિય કોલમિસ્ટ અને બહુપ્રતિભાશાળી લેખક તરીકે ખુદને સ્થાપિત કર્યા હતા. તેમણે અંગ્રેજી અને ઓડિયા સાહિત્યમાં સમૃદ્ધ યોગદાન આપ્યું. તેઓ શ્રી અરબિંદોના દર્શનના એક મુખ્ય અનુનાયી હતા. તેમના નિધનથી દુઃખ થયું. તેમના પરિવાર પ્રત્યે સંવેદના.”